August 25, 2016, 5 years ago 0 Il-Kummissjoni Ewropea aċċertat lill-Ewroparlamentari Alfred Sant li sabet soluzzjoni biex l-Orkestra taż-Żgħażagħ tal-Unjoni (EUYO) tibqa' għaddejja bl-attivitajiet tagħha. Dan wara li l-UE kienet iddeċidiet li twaqqaf l-Orkestra f'Settembru minħabba nuqqas ta' fondi. Dr Sant kien strumentali biex tkun rivokata d-deċiżjoni li ttieħdet f'Mejju u li permezz tagħha kienu se jinqatgħu l-fondi għall-Orkestra. Mużiċisti Maltin, li jagħmlu parti mill-Orkestra talbu lil Dr Sant biex jintervjeni għan-nom tagħhom biex il-Parlament Ewropew ibiddel din id-deċiżjoni. Dr Sant issieħeb ma' għadd ta' mużiċisti Maltin fl-20 ta' Mejju quddiem it-Teatru Rjal, il-Belt Valletta li ma' mużiċisti oħra madwar fi bliet Ewropej daqqew l-Innu Ewropew bħala turija ta' solidarjeta` internazzjonali. Dr Sant ħa l-inizjattiva biex jiġbor il-firem ta' Ewroparlamentari oħra minn gruppi politiċi differenti fil-Parlament Ewropew. Dan biex jagħmel pressjoni fuq il-Kummissjoni Ewropea fuq din il-kwistjoni. Dr Sant staqsa lil Kummissjoni Ewropea li fid-dawl tal-fatt li l-Orkestra falliet fit-tentattiv li tikseb fondi fil-qafas tal-programm ta' finanzjament tal-UE Ewropa Kreattiva, kellhiex pjanijiet biex tipprovdi sors alternattiv ta' finanzjament sabiex tiżgura s-sopravivenza tal-Orkestra taż-Żgħażagħ tal-UE. Tul is-snin l-Orkestra kienet ta' suċċess billi ġabet flimkien żgħażagħ mit-28 Stat Membru tal-UE biex jesprimu l-unità Ewropea bl-espressjoni mużikali. Il-Mistoqsija Parlamentari ta' Dr Sant kienet iffirmata minn 23 Ewroparlamentari minn gruppi politiċi differenti fosthom l-Ewroparlamentari Maltin Marlene Mizzi (S&D), Miriam Dalli (S&D) u David Casa (PPE). Il-Kummissarju Tibor Navracsics qal lil Dr Sant li meta l-Kummissjoni saret taf bil-problemi finanzjarji li kienet għaddejja minnhom l-Orkestra, il-Kummissjoni sabet soluzzjoni li permezz tagħha l-Orkestra taż-Żgħażagħ tal-Unjoni Ewropea se tkun tista' tissokta bl-attivitajiet tagħha. Il-Kummissjoni qalet li qed isserraħ fuq l-impenn tal-Orkestra f'dawn iż-żminijiet ta' sfida biex tadatta l-attivitajiet tagħha sabiex jirriflettu aħjar ir-rwol "Ewropew" tagħha u biex ixxerred l-ispirtu Ewropew ta' libertà, kreattività u ftuħ fl-Ewropa u għall-Ewropa. Lill-Prim Ministru Taljan Matteo Renzi din il-ġimgħa rajnih jilqa' lil Kanċilliera Ġermaniża Angela Merkel u lil President Franċiż Francois Hollande … Aqra Aktar SE JIRRIFLETTU DWAR IL-FUTUR TAL-EWROPA Fis-16 ta' Settembru l-kapijiet ta' stat tas-27 pajjiż tal-UE se jiltaqgħu fi Bratislava biex ikomplu jirriflettu fuq il-politika Ewropea tal-futur … Aqra Aktar JEKK MHUX MILL-BIEB MIT-TIEQA Din is-sena bil-baħar diġa` waslu 266, 524 immigrant fuq ix-xtut Ewropej. 3, 156 ma temmewx il-vjaġġ għax għerqu fl-ibħra tal-Mediterran … Aqra Aktar BIEX JAĊĊETTAW L-IMMIGRANTI JRIDU JIĦDULHOM 500,000 ROMA L'uboš Blaha, Filosofu Marxist u membru parlamentari Slovakk qal li jekk l-Islovakkja għandha ġġorr il-piż tal-immigranti, mela l-kumplament tal-UE għandha … Aqra Aktar L-IMPATT INIZJALI TAL-BREXIT Uffiċċjali tal-Bank Ċentrali Ewropew huma tal-fehma li l-impatt inizjali tal-Brexit se jinħass fil-limiti tar-Renju Unit stess għalkemm xorta għad hemm … Aqra Aktar RAJOY JIPPROVA JGĦAQQAD GVERN FI SPANJA Mariano Rajoy se jipprova jikkonvinċi lil Parlament Spanjol biex jifforma gvern f'dibattitu li se jibda fit-30 ta' Awwissu , wara … Aqra Aktar TINSTAB SOLUZZJONI GĦALL-ORKESTRA TAŻ-ŻGĦAŻAGĦ TAL-UE Il-Kummissjoni Ewropea aċċertat lill-Ewroparlamentari Alfred Sant li sabet soluzzjoni biex l-Orkestra taż-Żgħażagħ tal-Unjoni (EUYO) tibqa' għaddejja bl-attivitajiet tagħha. Tiftakarhom il-karozzi li jimxu waħedhom, mingħajr xufier, forsi f'xi film tal-biża' jew f'xi cartoons ta' Scooby-doo? Fid-dinja teknoloġika tal-lum, il-karozzi … Aqra Aktar